Notarius lavozimiga tayinlash boʻyicha tanlov oʻtkazish tartibi toʻgʻrisidagi nizomga oʻzgartirish va qoʻshimchalar kiritish haqida
(order, 2019-01-05)

Oʻzbekiston Respublikasi Prezidentining 2011-yil 23-avgustdagi PQ-1602-sonli “Oʻzbekiston Respublikasi Adliya vazirligi faoliyatini yanada takomillashtirish chora-tadbirlari toʻgʻrisida”gi qaroriga muvofiq buyuraman: 1. Oʻzbekiston Respublikasi adliya vazirining 2010-yil 20-dekabrdagi 303-mh-sonli buyrugʻi (roʻyxat raqami 2165, 2010-yil 20-dekabr) (Oʻzbekiston Respublikasi qonun hujjatlari toʻplami, 2010-y., 51-son, 498-modda) bilan tasdiqlangan Notarius lavozimiga tayinlash boʻyicha tanlov oʻtkazish tartibi toʻgʻrisidagi nizomga ilovaga muvofiq oʻzgartirish va qoʻshimchalar kiritilsin. 2. Mazkur buyruq davlat roʻyxatidan oʻtkazilsin va bu haqda Idoraviy normativ-huquqiy hujjatlarni davlat roʻyxatidan oʻtkazish boshqarmasi (B. Boliyev) Idoraviy normativ-huquqiy hujjatlarning davlat reyestriga tegishli yozuv kiritsin. 3. Notariat, advokatura va FHDY organlari boshqarmasi (D. Yakubova) hamda Qonun hujjatlarini turkumlash va huquqiy axborot boshqarmasi (J. Achilov) ushbu idoraviy normativ-huquqiy hujjatni barcha manfaatdor shaxslarga yetkazilishi va “Oʻzbekiston Respublikasi qonun hujjatlari toʻplami” – “Sobraniye zakonodatelstva Respubliki Uzbekistan”da nashr etilishini taʼminlasin. 4. Mazkur buyruq rasmiy eʼlon qilingan kundan eʼtiboran kuchga kiradi. 1. Quyidagi mazmundagi 41 va 42-bandlar bilan toʻldirilsin: “41. Tanlov eʼlon qilingandan keyin tegishli adliya boshqarmasi stajirovkadan oʻtgan va malaka imtihonini topshirgan barcha shaxslar tomonidan hujjatlar taqdim etilishini taʼminlaydi. Bunda, adliya boshqarmasi stajirovkadan oʻtgan va malaka imtihonini topshirgan, shu jumladan notariat sohasida ishlamayotgan shaxslarni yozma ravishda xabardor qiladi. 42. Adliya boshqarmalari tomonidan stajirovka oʻtagan va malaka imtihonini topshirgan shaxslarning hisobi yuritiladi hamda har chorak yakunidan keyingi oyning 10-sanasiga qadar ishchi organga mazkur Nizomning 1-ilovasiga muvofiq shakldagi Stajirovka oʻtagan va malaka imtihonini topshirgan shaxslar haqida maʼlumot taqdim etiladi.”. 2. 7-bandning birinchi xatboshisi “(bundan keyingi oʻrinlarda talabgor deb yuritiladi)” degan soʻzlardan keyin “tegishli adliya boshqarmasi orqali” degan soʻzlar bilan toʻldirilsin. 3. 8-band quyidagi tahrirda bayon etilsin: “8. Talabgorlar tomonidan adliya boshqarmasiga mazkur Nizomning 7-bandida nazarda tutilgan hujjatlar toʻliq topshirilishi kerak. Hujjatlarning toʻliq topshirilishini adliya boshqarmasi taʼminlaydi. Hujjatlar ularni taqdim etishning oxirgi sanasigacha qabul qilingan boʻlishi lozim. Hujjatlar toʻliq topshirilgandan keyin adliya boshqarmasi tomonidan ular qabul qilingan kunning ertasidan kechiktirilmay Oʻzbekiston Respublikasi Adliya vazirligiga yuboriladi va devonxonada roʻyxatdan oʻtkaziladi.”. 4. 9-bandning birinchi xatboshisidagi “Ishchi organ tomonidan har bir talabgorning hujjatlari” degan soʻzlar “Oʻzbekiston Respublikasi Adliya vazirligiga kelib tushgan har bir talabgorning hujjatlari ishchi organ tomonidan” degan soʻzlar bilan almashtirilsin. 5. 13-banddagi “Nizomning 1-ilovasiga” degan soʻzlar “Nizomning 1a-ilovasiga” degan soʻzlar bilan almashtirilsin. 6. 14-bandning ikkinchi xatboshisi “bir hafta oldin” degan soʻzlardan keyin “mazkur Nizomning 2a-ilovasiga muvofiq shaklda yozma” degan soʻzlar bilan toʻldirilsin. 7. 1-ilova mazkur oʻzgartirish va qoʻshimchalarning 1-ilovasiga muvofiq tahrirda bayon etilsin. 8. Mazkur oʻzgartirish va qoʻshimchalarning 2 va 3-ilovalariga muvofiq tahrirda 1a va 2a-ilovalari bilan toʻldirilsin.